CELEX: C2007/283/36
Language: da
Date: 2007-11-24 00:00:00
Title: Sag C-426/07: Anmodning om præjudiciel afgørelse indgivet af Wojewódzki Sąd Administracyjny, Białystok (Republikken Polen) den 14. september 2007 — Dariusz Krawczyński mod Dyrektor Izby Celnej, Białystok

24.11.2007   
            
            
               DA
            
            
               Den Europæiske Unions Tidende
            
            
               C 283/20
            
         Anmodning om præjudiciel afgørelse indgivet af Wojewódzki Sąd Administracyjny, Białystok (Republikken Polen) den 14. september 2007 — Dariusz Krawczyński mod Dyrektor Izby Celnej, Białystok
   (Sag C-426/07)
   (2007/C 283/36)
   Processprog: polsk
   Den forelæggende ret
   Wojewódzki Sąd Administracyjny, Białystok
   Parter i hovedsagen
   
      Sagsøger: Dariusz Krawczyński
   
      Sagsøgt: Dyrektor Izby Celnej, Białystok
   Præjudicielle spørgsmål
   
               1)
            
            
               Kan en punktafgift, der er indført i en af Det Europæiske Fællesskabs medlemsstater, såsom den punktafgift, der er omhandlet i den polske lov af 23. januar 2004 om punktafgifter (Dziennik Ustaw [Lovtidende] nr. 29, pos. 257, med senere ændringer), hvorefter ethvert salg af personbiler før bilernes første indregistrering i landet afgiftspålægges, anses for en forbudt omsætningsafgift som omhandlet i artikel 33, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1) (nu artikel 401 i Rådets direktiv 2006/112/EF af 28.11.2006 om det fælles merværdiafgiftssystem EUT L 347 af 11.12.2006, s. 1, som har været gældende siden 1.1.2007)?
               Såfremt ovennævnte spørgsmål besvares benægtende:
            
         
               2)
            
            
               Er en punktafgift som den, der er tvist om i sagen ved forvaltningsdomstolen i Białystok, og som pålægges ethvert salg af personbiler før bilernes første indregistrering i landet, i strid med artikel 90 EF — der indeholder et forbud mod forskelsbehandling og protektionistisk anvendelse af et nationalt skattesystem til beskyttelse af lignende indenlandske varer — når salg af brugte køretøjer, som allerede er indregistreret i Den Polske Republik, ikke pålægges denne afgift?